Chloephorinae

Ariolicini
 Camptolomini 
 Careini
 Chloephorini
 Sarrothripini

Chloephorinae er en gruppe (underfamilie) av sommerfugler som tilhører familien båtspinnere (Nolidae). Før var det vanlig å regne Chloephorinae til familien nattfly (Noctuidae), og noen nyere resultater tyder på at dette kan være korrekt. En karakter som holder dem sammen med de andre båtspinnerne er at de utvokste larvene spinner en båtformet kokong, mens nattfly vanligvis ikke lager kokonger. Chloephorinae er små til middelsstore, forholdsvis kraftige sommerfugler. Noen er brune eller grå og ligner sterkt på viklere (Tortricidae), andre er ganske fargerike: klart grønne, gule eller rødaktige, noen endog blå. Det er kjent over 500 arter fordelt på over 70 slekter, de fleste i tropene i den gamle verden. I Norge forekommer seks arter, som alle tilhører undergruppen Sarrothripini.
 Systematisk inndeling / norske arter 

 Ordenen sommerfugler, Lepidoptera Linnaeus, 1758
 Gruppen Glossata – Homoneura
 Gruppen Coelolepida
 Gruppen Myoglossata
 Gruppen Neolepidoptera
 Gruppen Heteroneura
 Gruppen Eulepidoptera
 Gruppen Ditrysia
 Gruppen Apoditrysia
 Gruppen storsommerfugler, Macrolepidoptera
 Overfamilien Noctuoidea
 Familien båtspinnere, Nolidae (ev. underfamilie av Noctuidae)
 Underfamilien Chloephorinae
 Gruppen Sarrothripini – 12 slekter, i Norge:
 Slekten viklerspinnere, Nycteola Hübner, 1822 – 40 arter. Små, ligner viklere.
 eikeviklerfly, Nycteola revayana (Scopoli, 1772) – på eik, Sørlandet
 seljeviklerfly, Nycteola degenerana (Hübner, 1779) – på selje og store vierarter, langs kysten til Bergen
 Dobbeltlinjet viklerspinner, Nycteola siculana (Fuchs, 1899) – på selje, bare kjent fra Asmaløy i Østfold
 grått viklerfly, Nycteola asiatica (Krulikowsky, 1904) – på poppel og vier, immigrant som av og til dukker opp i Norge
 Slekten Bena Billberg, 1820 – to arter, klart grønne.
 eikebåtfly, Bena bicolorana (Fuessly, 1775) – på eik, Sørlandet
 Slekten Pseudoips Hübner, 1822 – seks arter, klart grønne.
 Rødfrynset båtspinner, Pseudoips prasinanus (Linnaeus, 1758) – på forskjellige løvtrær, langs kysten til Bergen
 Gruppen Chloephorini – 9 slekter
 Gruppen Camptolomini – bare én slekt
 Gruppen Careini – 9 slekter
 Gruppen Ariolicini – 25 slekter
 Ikke plassert til gruppe – 17 slekter

 Kilder 
 Fauna Europaea Web Service (2004) Fauna Europaea version 1.1, www.faunaeur.org 
 Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norvegiae. Norsk entomologisk forening. 192 sider.
 Hydén, N., Jilg, K. & Östman, T. 2006. Nationalnyckeln till Sveriges flora och fauna. Fjärilar: Ädelspinnare-toftsspinnare. Lepidoptera: Lasiocampidae-Lymantriidae. ArtDatabanken, SLU, Uppsala. ISBN 91-88506-59-2
 Lafontaine, J.D. og Fibiger, M. (2006) Revised higher classification of the Noctuoidea (Lepidoptera). The Canadian Entomologist 138: 610-635.
 Nettsiden Svenska Fjärilar, med bildegalleri: 
 Nettsiden Norges sommerfugler: 
 Bildegalleri over australske arter:  og 

 Eksterne lenker 


Kategori:Båtspinnere